รักษามิตรภาพให้คงอยู่ยืนนาน คอยสนับสนุนช่วยเหลือ
ถ้าเราต้องการรักษามิตรภาพให้คงอยู่ยืนนาน เราก็ต้องรู้จักให้อภัยเพื่อน ถ้าเขาหรือเธอทำผิดไป และเราก็เดินหน้าต่อไป ถ้าเราเอาแต่เจ้าคิดเจ้าแค้น ปล่อยให้ความทุกข์และความคับแค้นก่อตัวขึ้นในจิตใจ เราจะไม่สามารถเดินหน้าต่อไปได้ ระลึกไว้ว่าไม่มีใครสมบูรณ์แบบ ถ้าเพื่อนของเรารู้สึกผิดจากใจจริงและความผิดพลาดนั้นไม่ได้ทำให้เราเดือดร้อนอะไรมาก ก็ยอมให้อภัยเพื่อนเถอะ   ถ้าเพื่อนของเราทำความผิดร้ายแรงมากจนไม่สามารถให้อภัยได้จริงๆ  ให้พยายามเดินหน้าต่อไปดีกว่ารักษามิตรภาพที่มีต่อกันเอาไว้ ในเมื่อมิตรภาพนั้นนำความโชคร้ายมาให้ แต่เรื่องใหญ่แบบนี้แทบจะไม่เกิดขึ้นเท่าไร ถ้าเราโกรธเพื่อนแต่ไม่บอกเหตุผลว่าทำไมถึงโกรธ เราก็จะไม่มีทางให้อภัยเพื่อนได้ ฉะนั้นบอกให้เขาหรือเธอรับรู้เหตุผลด้วย หากต้องการรักษามิตรภาพไว้ เราไม่ควรเปลี่ยนตัวตนของเพื่อนหรือทำให้เพื่อนเป็นอย่างที่เราต้องการ สมมติว่าถ้าเราเป็นพวกอนุรักษ์นิยมแต่เพื่อนเราเป็นพวกเสรีนิยม ให้ยอมตัวตนนั้นของเพื่อนแทนที่จะเอาแต่โต้เถียงเรื่องนี้ตลอดเวลา เราควรเห็นความสำคัญของมุมมองใหม่ๆ ที่ได้จากเพื่อนแทนที่จะพยายามอยากให้เพื่อนมองทุกอย่างเหมือนเรา ยิ่งเราได้อยู่ร่วมกับผู้อื่น เราก็จะเข้าใจรวมทั้งยอมรับตัวตนที่แท้จริงของกันและกันมากขึ้น เพื่อนที่ดีควรจะเป็นแบบนั้น เอาใจใส่และห่วงใยกัน ถึงแม้จะรู้ว่าต่างฝ่ายต่างก็มีข้อบกพร่องอยู่มากก็ตาม เพื่อนอาจกำลังรอความช่วยเหลืออยู่ ตอนที่เรากำลังทำธุระของตนเอง เพื่อนที่ดีจะต้องอยู่ช่วยเหลือเพื่อนอย่างถึงที่สุด จงจำไว้ว่าถ้าเราเป็นเพื่อนที่ดี ผู้อื่นก็ต้องการเป็นเพื่อนที่ดีต่อเราเช่นกัน บางครั้งเราก็ต้องทำอะไรเกินหน้าที่ไปบ้างเพื่อช่วยเหลือเพื่อน แต่จงรู้ไว้ว่าการทำแบบนี้จะช่วยทำให้มิตรภาพระว่างกันแน่นแฟ้นขึ้นและเพื่อนของเราจะตอบแทนเราด้วยการทำแบบเดียวกัน ถ้าเพื่อนต้องการเรา “จริงๆ” แต่เอาแต่บอกว่า “ไม่ต้องทำถึงขนาดนั้นก็ได้”  ลองทำความเข้าใจคำพูดของเพื่อนให้ดีๆ และจะรู้ว่าเพื่อนต้องการเราจริงๆ เมื่อเวลาผ่านไปลายปี คนเราต่างก็ต้องแยกย้ายกันไปตามทางของตนเอง เราและเพื่อนอาจต้องแยกกันไปอยู่คนละที่ มีโอกาสพบหน้ากันเป็นบางครั้งบางคราว บางปีอาจล่วงผ่านไปโดยไม่ได้ติดต่อพูดคุยกันมากนัก ถ้าเรายังใส่ใจและห่วงใยเพื่อนอยู่ ก็หมั่นติดต่อหาเขาหรือเธอบ้าง เพื่อนเราก็คงจะดีใจที่เราติดต่อกลับมาหาพวกเขาบ้างเช่นกัน เมื่อได้ติดต่อพูดคุยกัน เราก็จะรู้สึกว่ามิตรภาพยังคงอยู่   อย่าให้ระยะห่างเป็นอุปสรรคต่อการรักษามิตรภาพ ถ้ามิตรภาพนั้นมีความสำคัญสำหรับเรา ก็จงรักษาไว้ถึงแม้จะอยู่ห่างไกลกันคนละทวีปก็ตาม ติดต่อเพื่อนทางโทรศัพท์หรือสไกป์ทุกเดือน ถึงแม้จะอยู่กันคนละเขตเวลาก็ตาม หมั่นติดต่อพูดคุยกับเพื่อนทุกเดือนเพื่อรักษามิตรภาพให้แน่นแฟ้นและยาวนาน ถ้าเราอยากเป็นเพื่อนที่ดี เราก็ต้องเข้าใจว่ามิตรภาพช่วงมัธยม มหาวิทยาลัย และโลกแห่งการทำงานนั้นไม่เหมือนกัน ตอนอายุสิบสี่ เราอาจใช้เวลาอยู่กับเพื่อนที่ดีที่สุดทั้งวัน แต่พอต้องแยกย้ายกันไปเรียนคนละมหาวิทยาลัย หรือเริ่มมีความสัมพันธ์ที่จริงจังกับใครสักคน เราก็จะมีเวลาพูดคุยกับเพื่อนน้อยลง สิ่งที่เกิดขึ้นไม่ได้หมายความว่ามิตรภาพของเรานั้นจืดจาง แต่หมายความว่าชีวิตของเราเปลี่ยนแปลงไป มิตรภาพจึงต้องเปลี่ยนแปลงตาม  อย่าพยายามทำให้มิตรภาพเหมือนเมื่อสิบปีก่อน ทุกอย่างย่อมต้องมีการเปลี่ยนแปลง มิตรภาพก็เช่นกัน ถ้าเพื่อนของเราแต่งงานมีครอบครัวไปแล้ว แต่เรายังเป็นโสดอยู่ จงเข้าใจและยอมรับความจริงว่าเขาหรือเธอคงไม่สามารถติดต่อพูดคุยหรือออกไปทำกิจกรรมร่วมกับเราบ่อยๆ ได้อีก ถึงแม้เพื่อนจะรักและห่วงใยเรามากแค่ไหนก็ตาม เมื่อเวลาผ่านไปหลายปี มิตรภาพระหว่างกันอาจเปลี่ยนแปลงไปบ้าง แต่จงเรียนรู้และเติบโตไปพร้อมกับการเปลี่ยนแปลงที่เกิดขึ้นนั้นเถอะ ถึงแม้เราอาจไม่สามารถเห็นแก่ผู้อื่นได้ตลอดเวลา แต่การไม่เห็นแก่ตัวก็เป็นส่วนสำคัญของการเป็นเพื่อนที่ดี ทำตามความต้องการของผู้อื่นบ้าง เมื่อไรก็ตามที่ทำได้และเห็นสมควร ตอบแทนความโอบอ้อมอารีของผู้อื่นด้วยการดูแลเอาใจใส่พวกเขาบ้าง มิตรภาพระหว่างกันก็จะแน่นแฟ้นขึ้น ถ้าเราเป็นคนเห็นแก่ตัว เข้ามาหาเพื่อนตอนที่ตนเองเดือดร้อนเท่านั้น เพื่อนของเราก็จะรู้ว่าเรานั้นไม่มีความจริงใจต่อพวกเขาเลย  จงช่วยเหลือผู้อื่นด้วยความจริงใจ อย่าช่วยเพราะหวังผลตอบแทน การคำนึงถึงผู้อื่นอย่างเหมาะสมและการยอมให้ผู้อื่นเอารัดเอาเปรียบนั้นต่างกัน ถ้าเรารู้สึกว่าตนเองนั้นช่วยเหลือผู้อื่นตลอด แต่ไม่ได้อะไรกลับมาเลย แสดงว่าเรากำลังถูกเอารัดเอาเปรียบอยู่ อย่ามุ่งแต่หาประโยชน์จากความใจดีหรือรบกวนเพื่อนมากเกินไป เมื่อเพื่อนทำอะไรดีๆ ให้เรา จงรีบหาทางตอบแทนเขาโดยไว ถ้ายืมเงินเพื่อนมา ให้รีบหาทางใช้คืน เมื่อไปเยี่ยมเยียนเพื่อนที่บ้านของเขา ก็อย่าอยู่รบกวนเขานานนัก เมื่อพบหน้ากัน อย่าเอาแต่พูดอยู่ฝ่ายเดียว ถ้าเล่าเรื่องตนเองจบแล้ว ให้โอกาสเพื่อนพูดบ้าง ตั้งใจฟังสิ่งที่เขาพูด จะได้ทราบสารทุกข์สุกดิบและรู้หากเพื่อนต้องการความช่วยเหลือ การเป็นผู้ฟังที่ดีนั้นง่าย เราแค่ต้องตั้งใจฟังผู้อื่นมากเท่าที่เราพูดเรื่องของตนเอง ถ้าเราเป็นฝ่ายพูดระบายความรู้สึกของตนเองอยู่ตลอด เราก็จะไม่มีโอกาสรู้จักและเข้าใจเพื่อนของเรามากขึ้น การเป็นผู้ฟังที่ดีจะช่วยทำให้ทั้งเราและเพื่อนของเรารู้จักและเข้าใจกันมากขึ้น นอกจากนี้ยังเป็นการแสดงความเอาใจใส่และห่วงใยเพื่อนอีกด้วย   การรอให้เพื่อนพูดจบเสียก่อนแล้วเราค่อยพูดต่อเป็นการแสดงให้เห็นว่าเราเป็นผู้ฟังที่ดี พยายามให้เวลาเพื่อนของเราพูดตลอดการสนทนา เพื่อนบางคนอาจขี้อายเหลือเกิน เขาอาจพูดไม่ออก เมื่อต้องมาพูดคุยกับเรา เราอาจต้องให้เวลาเขาบ้างเพื่อจะได้เป็นการช่วยเขาให้ยอมพูดคุยกับเรามากขึ้น เราจะต้องสังเกตเห็นว่าเพื่อนของเรากำลังประสบปัญหา ถึงจะสามารถช่วยเหลือเขาได้จริงๆ ถ้าสังเกตเห็นว่าเพื่อนมีพฤติกรรมเปลี่ยนไปในทางที่แย่ลง เช่น เริ่มติดยา ทำอะไรเปะปะไร้จุดหมาย หรือดื่มหนักในงานเลี้ยง จงช่วยเหลือเขาให้พ้นจากสภาพที่เป็นอยู่นี้ด้วยการพูดคุยรับฟังปัญหาและเหตุผลของเขา  อย่าคิดว่าเพื่อนของเราจะแก้ปัญหาบางอย่างได้เพียงลำพัง ถึงเวลาที่เราจะต้องทำอะไรสักอย่างเพื่อช่วยเหลือเพื่อนสักที ถ้าเห็นเพื่อนกำลังประสบปัญหา ให้เข้าไปพูดคุย ถึงแม้เราจะไม่รู้ว่าต้องช่วยอย่างไรบ้างก็ตาม จงให้เพื่อนรับรู้ว่าเราพร้อมที่จะอยู่เคียงข้างเขาในยามที่ลำบาก ถ้าเพื่อนเห็นว่ายังมีใครสักคนคอยช่วยเหลืออยู่เสมอ ก็อาจทำให้เขามีกำลังใจมากพอที่จะลุกขึ้นมาจัดการปัญหาต่างๆ ได้ ถ้าเพื่อนแค่อยากพูดระบายปัญหาต่างๆ เท่านั้น ก็จงรับฟัง แล้วจึงค่อยช่วยเพื่อนหาหนทางแก้ปัญหา ตัวอย่างเช่น ถ้าเพื่อนของเราบอกว่าเป็นโรคการกินผิดปกติและสัญญาว่าจะเริ่มกินอาหารให้มากขึ้น เราต้องพูดคุยถึงวิธีการต่างๆ ที่จะแก้ปัญหานี้อย่างจริงจัง อาจเสนอพาเพื่อนไปพบผู้เชี่ยวชาญด้านสุขภาพ ถ้าเพื่อนเจ็บป่วยไม่สบายและต้องเข้าโรงพยาบาล หาเวลาไปเยี่ยมเยือน ถ้าเพื่อนทำของสำคัญหาย ให้ช่วยหา ช่วยจดบันทึกสิ่งที่เรียนให้เพื่อนในวันที่เขาหรือเธอไม่สามารถมาเรียนได้ ถ้าเราอยู่ห่างไกลจากเพื่อนมาก แต่เขากำลังประสบกับช่วงที่ความยากลำบาก ส่งการ์ดให้กำลังใจและส่งของไปช่วยเหลือ เมื่อใครสักคนในครอบครัวของเพื่อนจากไป ให้ไปร่วมงานศพเพื่อแสดงความเสียใจกับการสูญเสียของเขา ถ้าเพื่อนต้องการให้ใครสักคนช่วยเหลือ จงพร้อมที่จะช่วยเพื่อน  เขาจะได้จะรู้ว่าสามารถพึ่งพาเราได้ทุกเวลา   ต้องแน่ใจว่าเพื่อนเรากำลังประสบกับความลำบากจริงๆ ถึงช่วยเหลือ เพราะเราไม่สามารถช่วยคนที่ไม่ยอมช่วยเหลือตนเองก่อนได้ตลอดไป เราควรช่วยเหลือเพื่อนเมื่อถึงคราวคับขันจริงๆ แต่ไม่ควรช่วยเพื่อนที่ปล่อยให้ตัวเขาเองตกอยู่ในภาวะวิกฤติตลอดเวลา ไม่อย่างนั้นเราจะเดือดร้อนไปด้วย การสนับสนุนด้านอารมณ์ก็เป็นการอยู่ช่วยเพื่อนยามวิกฤติอย่างหนึ่งด้วยเช่นกัน แสดงความห่วงใยเพื่อช่วยให้เพื่อนเปิดใจและระบายความรู้สึกที่อัดอั้นออกมา เมื่อเพื่อนร้องไห้และระบายความทุกข์ จงส่งผ้าเช็ดหน้าให้เพื่อนซับน้ำตาและรับฟังอย่างตั้งใจ ถึงแม้ได้ยินอะไรที่คิดว่าไม่ถูกไม่ควร ก็อย่าเพิ่งพูดอะไรออกไป แค่รับฟังอย่างสงบก็พอ ถ้าเพื่อนกำลังเผชิญวิกฤติ อย่าพูดว่า “เดี๋ยวทุกอย่างก็จะผ่านพ้นไปด้วยดี” ทั้งที่ความจริงแล้วดูไม่เป็นอย่างนั้น การพยายามไม่พูดอะไรเลยบางครั้งก็ยากเหมือนกัน แต่ก็ยังดีกว่าพูดย้ำว่าจะเกิดเรื่องดีๆ ทั้งที่ตอนนั้นไม่มีทางเป็นไปได้ ฉะนั้นจงอยู่ช่วยเพื่อนในยามวิกฤติ พูดทุกอย่างตามความเป็นจริง แต่ให้เป็นไปทางให้กำลังและช่วยให้เพื่อนมองเห็นแง่ดีของวิกฤตินั้น ถ้าเพื่อนเริ่มพูดเรื่องอยากฆ่าตัวตายขึ้นมาบ่อยๆ บอกผู้ที่เกี่ยวข้องให้รู้ไว้ด้วย นี้อาจเป็นการล้ำ “ความเป็นส่วนตัว” เพราะเพื่อนขอร้องเราไม่ให้บอกใคร แต่เราก็ต้องบอกผู้ที่เกี่ยวข้องอยู่ดีเพื่อป้องกันไม่ให้เกิดเรื่องน่าเศร้าขึ้น แนะนำให้เพื่อนโทรเข้าสายด่วนสุขภาพจิตหรือปรึกษาผู้เชี่ยวชาญ พูดคุยกับพ่อแม่หรือคู่ชีวิตของเพื่อน (ยกเว้นแต่ว่าพวกเหล่านั้นเป็นส่วนหนึ่งที่ทำให้เกิดปัญหา) ก่อนที่จะพูดคุยกับผู้ที่เกี่ยวข้องคนอื่น เราควรสามารถประเมินสถานการณ์ที่เพื่อนพบเจอจากมุมมองของเขาหรือเธอได้และให้คำแนะนำดีๆ โดยไม่บีบบังคับให้เพื่อนต้องทำตามคำแนะนำนั้น อย่าบังคับเพื่อน แค่ให้คำแนะนำเขาหรือเธอไป เมื่อเขาหรือเธอขอก็พอ   อย่าให้คำแนะนำ ถ้าเพื่อนไม่ได้ขอ ถ้าเพื่อนต้องการคำแนะนำจริงๆ และมาขอคำแนะนำจากเรา ก็จงให้คำแนะนำที่จำเป็นแก่เขาอย่างเต็มใจ ให้เพื่อนเป็นฝ่ายขอคำแนะนำก่อน เราถึงค่อยให้คำแนะนำ ในบางกรณีเราอาจต้องปล่อยให้เพื่อนแก้ปัญหาเองบ้างเพื่อให้เขาหรือเธอเรียนรู้ที่จะช่วยเหลือตนเองและรับผิดชอบการกระทำของตนเอง เราต้องใจเย็น อย่าตำหนิหรือต่อว่าเพื่อนอย่างรุนแรง บอกเพื่อนว่าเรามองสถานการณ์ที่เพื่อนประสบอยู่เป็นอย่างไรและแนะนำว่าเราจะทำอะไรบ้าง หากพบสถานการณ์เดียวกัน การรู้ว่าเพื่อนไม่ได้ต้องการจะอยู่กับเราตลอดเวลาก็เป็นการช่วยเหลือเพื่อนอย่างหนึ่ง จงเรียนรู้ที่จะเว้นระยะห่างเพื่อให้เพื่อนได้มีเวลาส่วนตัวของเขาหรือเธอเองบ้าง รู้ว่าเมื่อไรที่เพื่อนต้องการอยู่คนเดียวหรือออกไปใช้เวลาอยู่กับคนอื่น เราไม่จำเป็นต้องไปไหนมาไหนหรืออยู่ด้วยกันตลอดเวลา ถ้าเราเป็นคนที่ติดเพื่อนมากจนต้องคอยถามว่าเพื่อนไปไน ทำอะไรอยู่ทุกชั่วโมง เราก็จะดูเหมือนคู่ชีวิตที่ชอบทำตัวเป็นเจ้าข้าวเจ้าของ และคงไม่มีใครชอบที่เราทำตัวแบบนั้น   อย่าอิจฉาเพื่อน ถ้าเห็นว่าเขาหรือเธอมีเพื่อนมาก ความสัมพันธ์ทุกความสัมพันธ์นั้นแตกต่างและมีลักษณะพิเศษเฉพาะตัว การที่เพื่อนปฏิบัติกับเราไม่เหมือนเพื่อนคนอื่นไม่ได้หมายถึงว่าเขาหรือเธอไม่เห็นความสำคัญของเรา การปล่อยให้เพื่อนได้ใช้เวลาอยู่กับคนอื่นบ้างเป็นการทำให้เราได้มีเวลาส่วนตัวเป็นของตนเองเช่นกัน เมื่อกลับมาเจอกันอีกครั้ง เราก็จะชื่นมืนด้วยกันทั้งสองฝ่ายและเห็นความสำคัญของการมีกันและกันมากขึ้น
รู้จักให้อภัย. ยอมรับเพื่อนในแบบที่เขาหรือเธอเป็น. ทำเกินหน้าที่เมื่อจำเป็น. หมั่นติดต่อเพื่อนเสมอ. ยอมรับการเปลี่ยนแปลงของมิตรภาพ. คำนึงถึงผู้อื่น. เป็นผู้ฟังที่ดี. ช่วยเพื่อนแก้ปัญหา. อยู่ช่วยในยามวิกฤติ. ให้คำแนะนำดีๆ. ให้เพื่อนมีเวลาส่วนตัวบ้างถ้าเขาหรือเธอต้องการ.
https://www.wikihow.com/Be-a-Good-Friend https://www.wikihow.com/Be-a-Good-Friend
Making Your Friendship Last Being Supportive